**ŽUPANIJSKO NATJECANJE U ZNANJU IZ NJEMAČKOGA JEZIKA**

**školska godina 2023./2024.**

**UPUTE DEŽURNOM NASTAVNIKU**

***Uz svaki test potrebno je priložiti Upute za natjecatelje.***

***Osim zapakiranih ispitnih materijala, županijsko povjerenstvo treba pripremiti i nekoliko rezervnih primjeraka lista (listova) za odgovore, kako bi natjecatelji, u slučaju pogrješaka pri prepisivanju, mogli predati uredan list za odgovore.***

**Slijedeće *upute dežurna osoba je obvezna pročitati natjecateljima prije početka rješavanja testa:***

* Molimo vas da ugasite mobitele, predate ih dežurnim učiteljima/nastavnicima na čuvanje i odložite sve nepotrebne stvari na predviđeno mjesto u učionici.
* Prije početka rješavanja testa čitko ispunite obrazac za zaporku tiskanim slovima. Dobivenu zaporku uredno prepišite na za to predviđeno mjesto na svakom ispitnom materijalu.
* Test na županijskoj razini sastoji se od dva dijela, a provjerava se slušanje s razumijevanjem u trajanju od 30 minuta i čitanje s razumijevanjem u trajanju od 90 minuta. Sveukupno ispit traje 120 minuta. Za vrijeme rješavanja testa ne smijete napuštati učionicu. Ukoliko završite rješavanje prije isteka propisanoga vremena, možete predati ispitne materijale i tiho napustiti prostoriju.
* Pažljivo pročitajte upute za svaki zadatak i pri upisivanju konačnih odgovora točno se držite tih uputa. Za vrijeme rješavanja testa ne smijete tražiti nikakva dodatna objašnjenja od dežurnih učitelja/nastavnika.
* Uz test ćete dobiti poseban LIST ZA ODGOVORE. U slučaju pogrješaka pri upisivanju rješenja na list za odgovore, možete se javiti dežurnom nastavniku i zamoliti za dodatni primjerak lista za odgovore.
* **Prosudbeno povjerenstvo će bodovati samo vaš list za odgovore.**
* Odgovore koje ste upisali u odgovarajuće tablice na listu za odgovore ne smijete ni na koji način prepravljati, jer će se svako prepravljeno rješenje poništiti. Rukopis mora biti uredan, a slova se moraju znati jasno raspoznati (npr.*a, o, m, n, u, r, q*). Sva neuredna, nečitka i nejasna rješenja neće se priznavati.
* Za upisivanje odgovora na list za odgovore smijete koristiti samo kemijsku olovku (plavu ili crnu) koja se ne može brisati. Ne smijete koristiti običnu olovku i ne smijete upotrebljavati korektor.
* Ako se za rješenje zadatka traži da napišete riječ, dio rečenice ili cijelu rečenicu, takvo rješenje morate napisati *pisanim slovima*. Pri tome vodite računa o pravopisu njemačkoga jezika: sve riječi rješenja koje se pišu velikim početnim slovom (npr. prva riječ u rečenici, imenice i sl.) napišite velikim početnim slovom i na konačnom listu za odgovore. Također, pazite na interpunkciju (točka, zarez, upitnik...).
* Odgovori koji ne slijede upute za rješavanje zadatka neće se priznavati (npr. ukoliko treba upisati slovo koje označava točno rješenje, onda se kao točno rješenje prihvaća samo slovo, ne i riječ/rečenica).
* Dežurni učitelj/nastavnik nema pravo uvida u rješenja testa za vrijeme trajanja pisanoga dijela ispita i ne smije davati nikakva dodatna objašnjenja za rješavanje testa.

**SRETNO!**